text: Ny grænse-banegård 
  05 marts 2015 kl. 19.04
  Hurtigt til Hamborg og videre ned i Europa. Sådan skal en ny banegård være med til at forkorte rejsetiderne sydover væsentligt. Et analysefirma er ved at undersøge den bedste placering af den nye grænsebanegård i det sønderjyske.
  Det er Aabenraa Kommune, Flensborg By, Region Syddanmark og det tyske regionale transportselskab LVS Kiel planlægger den nye fælles dansk-tysk grænsebanegård for passagertog.
  Aabenraas borgmester Thomas Andresen (V) siger til TV SYD at en ny grænsebanegård vil styrke hele den sønderjyske og nordtyske region, og forkorte rejsetiden væsentlig for passagererne, når de skal syd på mod Flensborg, Hamborg og resten af Europa.
  Et analysefirma er i gang med at gennemføre det forberedende arbejde, og de skal give et bud på, hvor fremtidens banegård skal placeres, så den bliver mest attraktiv for borgerne i grænselandet
  